stanford-oval/wikipedia huggingface dataset:
WarioWare D.I.Y.
WarioWare: D.I.Y. Showcase

WarioWare: D.I.Y. Showcase, vaihtoehtoisesti nimeltään WarioWare: Do It Yourself - Showcase Euroopassa ja Oseaniassa ja tunnettu Japanissa Asobu Made in Ore -tapahtumassa (Asobu Meido in Ore, "Play Made in Me"), on lisäys Nintendo DS title WarioWare: DIY, WarioWare-sarjan peli. Se julkaistiin 29. huhtikuuta 2009 Japanissa ladattavana WiiWare-pelinä 800 Wii -pisteen hintaan. Julkaistu Pohjois-Amerikassa 29. maaliskuuta 2010, Euroopassa 30. huhtikuuta 2010 ja Oseaniassa 20.5.2010 pelin avulla voi käyttää mikrogameita ja muuta WarioWaren kanssa luotua sisältöä: D.I.Y. Wii, vaikka sitä voi pelata ilman WarioWaren kopiota: D.I.Y.
Kuten Nintendo DS: n vastapuoli, WarioWare: D.I.Y. Esittelyssä on joukko premade-mikrosarjoja, jotka on jaettu neljään eri sarjaan. Vaiheet järjestetään WarioWaren merkkien avulla, ja jokainen sarja perustuu tiettyyn teemaan, kuten WarioWare, Inc .: Mega Microgame $ !.
Aiheesta muualla

Virallinen yhdysvaltalainen sivusto (Arkistoitu – Internet Archive) (englanniksi)
Virallinen eurooppalainen sivusto (englanniksi)
Virallinen japanilainen sivusto (japaniksi)
Peli Super Mario Wikissä (englanniksi)
Wrocławin jäätikköjokilaakso

Sijainti Puolan kartalla.
Wrocławin jäätikköjokilaakso (puol. Pradolina Wrocławska) on fysikaalis-maantieteellinen mesoalue Puolassa ja osa Sleesian alankoa. Se on yli 100 kilometrin mittainen, 10–12 kilometriä leveä ja 1 220 neliökilometrin laajuinen jäätikköjokilaakso. Wrocławin jäätikköjokilaakso sijaitsee Oderin jokilaakson keskikohdassa ja ulottuu siinä sen kapenemiskohdasta Krapkowicen alapuolella Racibórzin laakson rajalla aina Lubiążin ja Malczycen kohdalle Wrocławin alapuolella. Jäätikköjokilaakso koostuu pleistoseenikautisesta alluviaalisesta ja holoseenikautisesta hiekkaisesta jokisedimentistä. Alueelle on perustettu lukuisia luonnonsuojelualueita. Opolen läheisyydessä laaksossa on liitukiveä, jota louhitaan sieltä sementtiteollisuuden tarpeisiin. Oderin jokilaakso on historiallisesti ollut tärkeä kulkureitti, johon syntyi keskiajalla useita kaupunkeja (esimerkiksi Opole, Wrocław, Brzeg, Brzeg Dolny ja Oława).
Yhdistyneen kuningaskunnan vuoden 1926 yleislakko

Lakossa olevia kaivosmiehiä vuonna 1926.
Yhdistyneen kuningaskunnan vuoden 1926 yleislakko oli toukokuussa 1926 järjestetty yleislakko Isossa-Britanniassa. Se kesti yhdeksän päivää 3.–12. toukokuuta, ja siihen osallistui noin 1,7 miljoonaa työläistä. Alkamisajankohta oli maanantaina 3. toukokuuta minuuttia vaille puolenyön. Kaivostyöläiset saivat tukea monien avainasemassa olleiden alojen työläisiltä: rautatieläiset, liikennetyöläiset, rauta- ja metalliteollisuuden, rakennusalan, graafisen alan sekä sähkö- ja kaasualan työläiset liittyivät lakkoon. Työtaistelu lamautti yhteiskunnan toimintaa, mutta todellinen yleislakko se ei ollut. Vain 2,5 miljoonaa Yhdistyneen kuningaskunnan 16 miljoonasta työläisestä oli lakossa. Lakko päättyi ammattiliittojen tappioon, sillä Britannian hallitus ei suostunut lakkolaisten vaatimuksiin, mutta vuoden 1929 parlamenttivaaleissa Työväenpuolueesta tuli maan suurin puolue historiansa ensimmäisen kerran.
Kaivosteollisuuden ongelmat olivat suurin syy lakkoon. Deflaatio vaikeutti teollisuuden kilpailua vientimarkkinoilla. Hiilen tuotanto ja hinta olivat laskeneet, ja omistajat halusivat leikata kaivostyöläisten palkkoja. Ensimmäisen maailmansodan jälkeen muiden maiden hiilentuotanto oli kasvanut, ja kultakanta Britanniassa rajoitti vientiä. Maaliskuussa 1926 julkaistu Samuelin komission raportti suositteli palkkojen alentamista.
Britannian hallitus oli varautunut lakkoon värväämällä vapaaehtoisia ylläpitämään järjestystä ja hoitamaan tärkeimpiä työtehtäviä. Alahuoneessa hyväksyttiin hallituksen päätös kansallisen hätätilan julistamisesta. Toukokuun 12. päivänä ammattiliittojen keskusjärjestö Trades Union Congress ilmoitti lakon päättymisestä ilman ehtoja, koska oli käynyt selväksi, että hallitus pystyy murtamaan lakkoa vastatoimillaan riittävästi viedäkseen siltä tehon. Kaivostyöläiset jatkoivat lakkoa ilman muiden liittojen tukea, mutta syksyn aikana viimeisetkin lakkolaiset palasivat töihin, jos heidät otettiin takaisin. Palkat leikattiin ja työaikaa pidennettiin.
Yasmin Janatuinen

Yasmin Janatuinen on suomalainen tanssija. Janatuinen on espoolaisen tanssikoulu DCA:n kasvatti ja opettaa tanssia DCA:ssa. Janatuisen tanssilajeihin kuuluvat mm. show, hiphop, commercial ja nykytanssi. Hän on kilpaillut vuodesta 2006 asti Performing Arts ja Street lajeissa SM- ja MM-kisoissa. Hän on voittanut tanssin maailmanmestaruuden duo-sarjassa yhdessä Elsa Mäenpään kanssa teoksella Face to Face vuonna 2020. Vuonna 2023 Janatuinen oli mukana DCA:n aikuisten pienryhmä DCA Ensemblessa, joka voitti kultaa IDO World Modern & Contemporary Championships -kisoissa Belgiassa. Tammikuussa 2024 Janatuinen tanssi UMK-kilpailun Jesse Markin esityksessä.
Versace Henrik

| Versace Henrik |
| --- | --- |

Henkilötiedot
Koko nimi:  Janne Ahtiainen
Syntynyt: 1996 (ikä 27–28)
Muusikko
Taiteilijanimi:  Versace Henrik Henrik!
Laulukielet:  suomi
Aktiivisena:  2010–2021
Tyylilajit:  rap punk trap 
Soittimet:  rummut
Yhtyeet:  Asenneongelma (2010-2014) Henrik! (2018-?) moshimoshi (?-2021)
Levy-yhtiöt:  Katakombi Records
  [ Muokkaa Wikidatassa ] [ ohje ]  
Versace Henrik tai Henrik! (oik. Janne Ahtiainen, s. 1996), on suomalainen rap- ja punk-artisti. Hän on levyttänyt rap-artisti Eevil Stöön perustamalle Katakombi-levy-yhtiölle, ja hänen ensimmäinen punk-pitkäsoittonsa Vanha testamentti julkaistiin vuonna 2018.
Ahtiainen on kuvaillut idoleikseen rap-artisteja Eevil Stöötä ja Tippaa. Ahtiainen on tunnettu hektisestä tyylistään, missä hän esimerkiksi poistaa musiikkiaan julkisuudesta ilman ennakkoilmoitusta.
Ahtiainen on opiskellut teologiaa Helsingin yliopistossa.
Ura

Ahtiainen aloitti musiikkiuransa syksyllä 2010 järvenpääläisessä Asenneongelma-punkyhtyeessä toimien yhtyeen rumpalina. Yhtyeen ensimmäinen julkaisu, EP "Problem demo" julkaistiin marraskuussa 2012. Yhtye teki olemassa olonsa aikana joitakin esiintymisiä. Yhtye lopetti toimintansa vuonna 2014.
Ahtiainen aloitti rap-uransa vuonna 2016. Hän julkaisi vuodesta 2017 alkaen lukuisia mixtapeja ja EP-levyjä SoundCloud-suoratoistopalveluun. Vuonna 2018 hänen kaikki julkaisunsa kuitenkin poistettiin SoundCloudista sivuston ylläpidon toimesta Ahtiaisen ladattua sivustolle seksuaalista kuvamateriaalia. Poistamishetkellä hänen kappaleet olivat keränneet suoratoistopalvelussa yhteenlaskettuna yli 2 miljoonaa striimausta. Ahtiainen kiinnitettiin Katakombi -levy-yhtiölle tämän jälkeen.
Vuonna 2018 Ahtiainen halusi alkaa soittaa livenä ja perusti seitsemän ystävänsä kanssa Henrik!-punkyhtyeen, jossa hän toimi yhtyeessä rumpalina ja laulajana. Yhtyeen debyyttialbumi Vanha testamentti julkaistiin lokakuussa 2018.
Ahtiainen erotettiin Moshimoshi-yhtyeestään kesällä 2021. Yhtye ilmoitti hänestä paljastuneen asioita muun muassa seksuaalisen väkivallan harjoittamisesta. Ahtiainen ei ole asioiden paljastumisen jälkeen esiintynyt julkisuudessa.
Tyyli

Ahtiaisen live-esitykset ovat tunnelmaltaan yleisesti hektisiä. Hänen live-esiintymisissään on tavallista esimerkiksi levoton tunnelma ja alastomuus. Hän on kertonut haastattelussa live-esiintymisistään seuraavasti: "Mun esiintyminen kumpuaa aina musiikista. Mun keikoilla voi tapahtua mitä vain, koska aggressiivisuus kumpuaa musiikista. Alastomuus on mulle puhdistautumisriitti, jonka aikana annan yleisölle itsestäni kaiken. Koen, että lavalla alasti seistessä näytän ihmisille, että tässä mä nyt olen. Alastomuus on mulle hyvin luontaista. Ei mitään se ihmeellisempää. Show ei ole laimea, vaikka en esiintyisikään alasti. Munan näyttäminen on välillä ihan hauskaa, mutta ei sen tarvitse joka performanssiin kuulua. Mä annan sen tapahtua, jos on tullakseen. En lainkaan nolostu, jos päädyn olemaan alasti, mutta ei aina ole sellainen fiilis."
Ahtiainen on kertonut haastattelussa kappaleidensa lyriikoista ja niiden kirjoittamisesta seuraavasti: "Ne koostuu puhtaasti fragmenteista, joita kuulen mun omassa päässä. Saatan napata jonkun fraasin, ajatella että täähän kuulostaa hyvältä ja sitten toistaa sitä. En halua lainkaan kirjoittaa mitään sanoituksia. Mun mielestä kirjoittamisprosessi, jossa istun ja kirjoitan on täysin epäluonnollinen. Kaiken musiikin on tultava musta suoraan. Ehkä räppiaikoina saatoin kirjoittaa pätkiä, mutta nyt haluan vapauttaa musiikin."
Diskografia > Nimellä "Versace Henrik"

| Julkaisut |
| --- | --- | --- |
| ↙EP:t | 1 |  |
| ↙Singlet | 1 |  |
Diskografia > Nimellä "Versace Henrik" > Mixtapet

| Nimi | Julkaisutiedot |
| --- | --- |
Trashwarrior:  Julkaistu: 15. helmikuuta 2017  Formaatti: striimaus
Marblewinter:  Julkaistu: 8. maaliskuuta 2017  Formaatti: striimaus
HOODKVLT:  Julkaistu: 5. toukokuuta 2017  Formaatti: LP, striimaus  Levy-yhtiö: Royal Mint Records
Marblesummer:  Julkaistu: 22. syyskuuta 2017  Formaatti: LP, striimaus  Levy-yhtiö: Royal Mint Records
More Drugs To Kids:  Julkaistu: 19. joulukuuta 2017  Formaatti: LP, striimaus  Levy-yhtiö: Royal Mint Records
Diskografia > Nimellä "Versace Henrik" > EP:t

| Nimi | Julkaisutiedot |
| --- | --- |
Loutti EP:  Julkaistu: 4. toukokuuta 2018  Formaatti: striimaus
Diskografia > Nimellä "Versace Henrik" > Singlet > Vierailevana artistina

| Nimi> Nimi.Nimi | Vuosi> Vuosi.Vuosi | Listasijoitukset>  FIN .Singlelista | Myynti> Myynti.Myynti | Albumi> Albumi.Albumi |
| --- | --- | --- | --- | --- |
| ”Yhteinen koira” (Pykäri, mukana Versace Henrik) | 2019 | – | – | O |
Diskografia > Nimellä "Versace Henrik" > Muut kappaleet vierailijana

| Nimi> Nimi.Nimi | Vuosi> Vuosi.Vuosi | Listasijoitukset>  FIN .Singlelista | Myynti> Myynti.Myynti | Albumi> Albumi.Albumi |
| --- | --- | --- | --- | --- |
| ”Pois päästö” (Toge Rosonen, mukana Versace Henrik) | 2016 | – | – | Säkeitä menneisyydestä |
| ”Vettä” (NCO, Pajafellan kanssa, mukana Versace Henrik) | 2017 | – | – | Duunii ilman ceeveet |
| ”Bill Gates” (Slim Millin ja Rusun kanssa) | 2017 | – | – |  |
| ”Johnny” (Cledos, mukana Versace Henrik) | 2017 | – | – | Alo EP |
| ”Soitan mun suuta” (Kingfish, mukana Versace Henrik) | 2017 | – | – | Masterpläni |
| ”Eij” (Toge Rosonen, mukana Pieni Poika Caleb, Versace Henrik) | 2017 | – | – | Nokturno |
| ”Tajuton” (MELO, mukana Versace Henrik) | 2018 | – | – | Matalapaine |
| ”Buli” (ibe, mukana Versace Henrik) | 2018 | – | – | Nonsense |
| ”Slätterin” (MELO, mukana Versace Henrik) | 2018 | – | kultaa | Freda 4Eva |
| ”Luokka '18” (Bassoradio, mukana Cledos, Etta, NCO, Versace Henrik, Cavallini & Shrty) | 2018 | – | – |  |
| ”Saattaa olla ninja” (Eevil Stöö, Koksu Koon kanssa, mukana Versace Henrik) | 2019 | – | – | Saattaa olla ninja |
| ”Sucka” (Djangomayn, mukana Versace Henrik) | 2019 | – | – | Django |
| ”Gang Gang” (MNTTT, mukana Eevil Stöö, Aztra, Versace Henrik) | 2019 | – | – | 2020 |
| ”Ceissi” (Cledos, mukana Versace Henrik) | 2020 | 9  | – | Ceissi |
| ”Fight Club” (Lukas Leon, mukana Versace Henrik) | 2021 | – | – | Pimee |
| ”Alku” (Sogeking Grandline Remix) (Karina, mukana Versace Henrik) | 2021 | – | – | ½ |
Diskografia > Yhtyeet > Henrik!

| Julkaisut |
| --- | --- | --- |
| ↙Studioalbumit | 3 |  |
| ↙Internet-albumit | 2 |  |
| ↙Singlet | 1 |  |
Diskografia > Yhtyeet > Henrik! > Studioalbumit

| Nimi | Julkaisutiedot |
| --- | --- |
Vanha testamentti:  Julkaistu: 25. lokakuuta 2018  Formaatti: LP, C-kasetti, striimaus, digitaalinen lataus  Levy-yhtiö: Katakombi Records
Psalmit:  Julkaistu: 1. maaliskuuta 2020  Formaatti: LP, C-kasetti, striimaus, digitaalinen lataus  Levy-yhtiö: Katakombi Records
Uusi testamentti:  Julkaistu: 24. huhtikuuta 2020  Formaatti: LP, C-kasetti, striimaus, digitaalinen lataus  Levy-yhtiö: Katakombi Records
Diskografia > Yhtyeet > Henrik! > Internet-albumit

| Nimi | Julkaisutiedot |
| --- | --- |
☦Psalmit2☦:  Julkaistu: 1. maaliskuuta 2020  Formaatti: striimaus
𝕶𝖎𝖐𝖆𝖙𝖔𝖙𝖔𝖐𝖚 “𝕰𝖉𝖌𝖞 𝖙𝖊𝖊𝖓𝖆𝖌𝖊 𝖇𝖗𝖔-𝖆𝖒𝖇𝖎𝖊𝖓𝖙 𝖛𝖔𝖑.1”:  Julkaistu: 16. huhtikuuta 2020  Formaatti: striimaus
Diskografia > Yhtyeet > Henrik! > Singlet

| Nimi | Vuosi |
| --- | --- |
”Hurmos!”: 2019
Diskografia > Yhtyeet > moshimoshi

| Julkaisut |
| --- | --- | --- |
| ↙EP:t | 1 |  |
| ↙Singlet | 1 |  |
Diskografia > Yhtyeet > moshimoshi > EP:t

| Nimi | Julkaisutiedot |
| --- | --- |
moshimoshi I:  Julkaistu: 30. huhtikuuta 2021  Formaatti: striimaus, digitaalinen lataus
Diskografia > Yhtyeet > moshimoshi > Singlet

| Nimi | Vuosi |
| --- | --- |
”Igotlostinsidemyhead”: 2021
E. E. Cummings

| E>  E. Cummings |
| --- | --- |
 E. E. Cummings vuonna 1953.
Henkilötiedot
Syntynyt: 14. lokakuuta 1894 Cambridge, Massachusetts, Yhdysvallat
Kuollut: 3. syyskuuta 1962 North Conway, New Hampshire, Yhdysvallat
Ammatti:  kirjailija, taidemaalari
Vanhemmat:  Edward Cummings Rebecca Haswell Clarke
Puoliso:  Elaine Orr Anne Minnerly Barton Marion Morehouse
Lapset:  Nancy, tytär Elaine Orrin kanssa
Kirjailija
Aikakausi:  modernismi
 Nimikirjoitus
Palkinnot
 Bollingen Prize 1958 
Aiheesta muualla
Löydä lisää kirjailijoitaKirjallisuuden teemasivulta
E. E. Cummingsin omakuva.
Edward Estlin Cummings eli E. E. Cummings (14. lokakuuta 1894 Cambridge, Massachusetts, Yhdysvallat – 3. syyskuuta 1962 North Conway, New Hampshire, Yhdysvallat) oli yhdysvaltalainen kirjailija, runoilija ja taiteilija. Vastoin yleistä harhaluuloa Cummings ei tahtonut nimeään kirjoitettavan pienillä alkukirjaimilla.
Elämänsä aikana Cummings julkaisi yli 900 runoa, kaksi novellia, useita näytelmiä ja esseitä, sekä valtavan määrän piirustuksia, luonnoksia ja maalauksia.
Elämä

Cummings syntyi Cambridgessä Massachusettsissä Yhdysvalloissa. Hänen isänsä oli protestanttipappi ja opettaja Harvardin yliopistossa. Perhe oli läheinen ja Cummings hyvin rakastettu poika. Opiskellessaan Harvardissa, josta hän valmistui kandidaatiksi vuonna 1915 ja maisteriksi vuonna 1916, Cummings alkoi kirjoittaa runoja perustuen prerafaeliittien ja metafyysisten kirjoittajien monimutkaisiin säkeistökuvioihin. Kun hän alkoi luoda uutta – perehdyttyään Ezra Poundin runouteen – nämä perinteiset tekniikat olivat hänelle pohjana, josta rakentaa eteenpäin.
Ensimmäisen maailmansodan aikana Cummings joutui ranskalaiselle vankileirille. Hän oli liittynyt ystävänsä kanssa ambulanssijoukkoihin Ranskassa päivä sen jälkeen kun Yhdysvallat tuli mukaan sotaan. Heidän halveksuntansa byrokratiaa kohtaan, joka kävi ilmi kotiin lähetetyistä kirjeistä, aiheutti vihamielisyyttä ranskalaisten virkamiesten keskuudessa, ja heidät vangittiin. Cummingsista oli pöyristyttävää mutta huvittavaa joutua oman puolensa vangiksi, ja hän kirjoitti kokemuksestaan ironisen, maallisten ylistyksen tavalliselle sotilaalle ja byrokratian vastaiselle hyökkäykselle. Teos The Enormous Room julkaistiin vuonna 1922, ja se oli hänen ensimmäinen kirjallinen menestyksensä.
Sodan jälkeen Cummings asettui asumaan Greenwich Villageen, matkusteli Ranskassa ja vietti kesiä perheensä kodissa New Hampshiressä. Yksinkertainen eläminen ja tarkka taloudenhoito mahdollistivat sen, että hän saattoi työskennellä taiteilijana kokopäiväisesti tuloillaan, jotka koostuivat palkinnoista, rojalteista ja komissiopalkkioista sekä hänen äidiltään saamastaan pienestä avustuksesta.
Cummings julkaisi neljä runoteosta 1920-luvulla ja runokokoelman 1930-luvun lopulla. 1950-luvulla hän vieraili useissa yliopistoissa, ja opiskelijat nauttivat hänen runoudestaan.  Vuonna 1955 National Book Award -komitea myönsi hänelle erikoismaininnan, ja vuonna 1957 hänelle myönnettiin Bollingen Prize -palkinto.
Runous

1920- ja 1930-luvuilla Cummings rakensi itselleen maineen erityisen miellyttävän modernin runouden kirjoittajana. Hänen runoudessaan oli ilmeistä älykäs muodollinen innovaatio, herkkä lyyrisyys ja teemallisesti massayhteiskuntaa vastustavan yksilön ylistys. Hänen runoutensa hyökkäsi persoonatonta, kaupallista ja riistävää massakulttuuria vastaan, ja ylisti erakkoja, rakastavaisia ja toisinajattelijoita.
Cummings ei ollut yhtä kunnianhimoinen runouden uudistamisen suhteen kuin esimerkiksi Eliot ja Pound, osittain siksi, että hän halusi olla helposti lähestyttävä laajalle yleisölle. Cummingsin runoudelle on tunnusomaista tavallinen puhe ja runon visuaalinen muoto, eli miltä se näyttää painettuna kirjan sivulla. Kokeilut isojen kirjaimien, välimerkkien, tavuviivojen ja säkeen muotojen kanssa palvelivat nimenomaan tätä tarkoitusta. Ilmaistakseen tunnettaan siitä, että elämä on aina prosessi, Cummings kirjoitti nimettömiä runoja ilman alkuja tai loppuja, pirstaleisina riveinä. Hänen runoistaan löytyy aina huumoria, ja hänen raivoaan julmuutta ja riistoa kohtaan tasapainottaa antaumus ja ruumiin ylistys.
Suomennettu teos

E. E. Cummings: Valitut runot.  Suomentanut Esa Mäkijärvi ja Leevi Lehto). Turku:  Savukeidas, 2016.  ISBN 978-952-268-162-1.
Aiheesta muualla

Kuvia tai muita tiedostoja aiheesta E. E. Cummings Wikimedia Commonsissa
Luettelo E. E. Cummingsin runojen suomennoksista, (Arkistoitu – Internet Archive) Lahden kaupunginkirjaston runotietokanta
Edgar Cayce

Edgar Cayce vuonna 1910.
Edgar Cayce (18. maaliskuuta 1877 – 3. tammikuuta 1945) oli yhdysvaltalainen selvänäkijä ja parantaja. Häntä on kutsuttu myös Nukkuvaksi profeetaksi. Caycella oli kyky vaivuttaa itsensä eräänlaiseen transsitilaan, jossa hän vastasi hänelle esitettyihin kysymyksiin.
Caycen lukemukset

Caycen istunnoissa läsnä olleiden mukaan Cayce ilmoitti saavansa yhteyden toisten ihmisten kehon sisälleselvennä sekä henkilöiden edellisten elämien tapahtumiin. Cayce käytti avustajaa kirjoittamaan muistiin näiden lukemuksiksi kutsuttujen hypnoosi-istuntojen aikana kertomansa hoito-ohjeet tai asiat, koska ei itse transsista herättyään muistanut puhumaansa. Caycen istuntoja kertyi noin 15 000.
Cayce, joka oli syvästi uskova kristitty ja pyhäkoulun opettaja, suhtautui aluksi kykynsä käyttöön epäilevästi. Hänen lähimmät ystävänsä saivat kuitenkin taivuteltua hänet jatkamaan lukemuksia, ja auttamisesta tulikin sittemmin Caycelle elämäntyö. Voidakseen kertoa sairauden syyn, Caycen ei väitetty tarvitsevan tietää sairastuneesta kuin pelkkä nimi ja osoite. Yleensä avun tarvitsijat lähettivätkin Caycelle pelkän kirjeen jossa kertoivat nimen, osoitteen sekä vaivan johon tarvitsivat apua.
Tieto Caycen toiminnasta laajeni ja yhteydenottoja tuli eri puolilta Yhdysvaltoja ja lopulta Euroopasta saakka. 
Kyseltäessä sairauksien perimmäisiä syitä Caycen puheessa alkoi esiintyä karmaan ja reinkarnaatioihin viittaavia mainintoja. Näissä lukemuksissa Cayce viittasi usein kysyjän edelliseen elämään Atlantiksella tai muinaisissa kulttuureissa.
Toisen maailmansodan syttyminen lisäsi yhteydenottojen määrää entisestään.
Association for Research and Enlightenment

Yhdysvalloissa, Virginia Beachissa toimiva "Tutkimus- ja valistusyhdistys" A.R.E. (Association for Research and Enlightenment) on kansainvälisen Cayce-tiedotuksen keskus. Siellä säilytetään alkuperäisiä Caycen antamia lukemuksia, joita on numeroituna ja dokumentoituna yli 14 000 kappaletta. Alkuperäiset dokumentit ovat tutkijoiden käytettävissä. Nykyään Edgar Cayce -tiedotustoimintaa on yli 40 maassa.
Aiheesta muualla

www.edgarcayce.fi (Arkistoitu – Internet Archive) - Suomalaiset Edgar Cayce-sivut
www.are-cayce.com - Kansainvälinen Cayce-keskus
Aiheesta muualla > Kannattavia sivustoja englanniksi

Detailed Chronology of Life and Work of Edgar Cayce
Cayce's list of incarnations of Jesus Christ
Edgar Cayce's Earth Change Predictions
On whether the Essenes believed in reincarnation
The Edgar Cayce Virtual Library (Arkistoitu – Internet Archive)
Aiheesta muualla > Skeptisiä sivustoja englanniksi

Why Edgar Cayce Was Not a Psychic: Typological Issues and Their Social and Religious Consequences
The Skeptic's Dictionary on Cayce
An Encyclopedia of Claims, Frauds, and Hoaxes of the Occult and Supernatural
The Sleeping Prophet (Arkistoitu – Internet Archive) Fortean Times profile of Cayce
The Straight Dope: What's the scoop on Edgar Cayce?
James Randi: Cayce Flimflam (Arkistoitu – Internet Archive)
An American Prophet: Yeah, Right - ABCNews column on Cayce
X.25

X.25 on CCITT:n (nyk. ITU-T) pakettikytkentäinen tietoliikenneprotokolla laajaverkkoihin (WAN), joka valmistui maaliskuussa 1976. X.25 kattaa OSI-mallin alimmat kerrokset 1, 2 ja 3.
X.25-verkon kaaviokuva.
X.25-verkon laitteet jakaantuvat kolmeen kategoriaan:
Data Terminal Equipment (DTE)
Data Circuit-terminating Equipment (DCE)
Packet-Switching Exchange (PSE)
X.25-verkkoja olivat muun muassa TELENET ja DATAPAC. Myös EUnet perustui X.25-protokollaan ennen vuotta 1988.
Aiheesta muualla

Recommendation X.25 (ITU-T) (englanniksi)
Cisco.com (Arkistoitu – Internet Archive) (englanniksi)
Disco Volante

| Disco Volante Mr>  Bunglen albumi |
| --- | --- | --- |

Studioalbumin tiedot
 Julkaistu: 10. lokakuuta 1995
 Tuottaja(t): Mr. Bungle
 Tyylilaji: Avantgardemetalli Experimental Fuusiojazz Lounge Ambient
 Kesto: 68.47
 Levy-yhtiö: Warner Brothers Records
Mr. Bunglen muut julkaisut
| Mr. Bungle 1991 | Disco Volante 1995 | California 1999 |
Disco Volante on Mr. Bungle -yhtyeen toinen studioalbumi vuodelta 1995. Albumi oli yhtyeen kokeellisin: siinä on vaikutteita mm. death metalista, technosta, 50-luvun avaruusajan popista ja italialaisesta avantgardemusiikista. Moni musiikkikriitikko on pitänyt Disco Volantea yhtenä erikoisimmista albumeista sen äänimaailman tähden.
Taustaa

Yhtyeen laulusolisti Mike Patton käyttää levyllä monia eri efektejä ja sampleja, esimerkiksi kappaleissa "Ma Meeshka Mow Skwoz" ja "The Bends".
Albumi sisältää piiloraidan kappaleen "Carry Stress In The Jaw" jälkeen. Se nauhoitettiin aluksi ilman yhtyeen basistin Trevor Dunnin osaamista ja tietoisuutta; Dunn sai kuulla kappaleen hiukan ennen julkaisua, johon hän lisäsi oman ääniraitansa jälkikäteen. Hänen lauluäänensä muistuttaa animaatiosarja Simpsonien hahmon, Abraham Simpsonin, ääntä.kenen mukaan? Kappaleessa rumpuja soittaa poikkeuksellisesti yhtyeen puhallinsoittaja Bär McKinnon, ja bassokitaraa Patton.
Kappaleen "Nothing" tekijänkunnia on albumilla annettu Lengyelille ja Heifetzille, jotka eivät olleet mukana albuminteossa ollenkaan.
"Carry Stress In The Jaw"'n eteen on laitettu merkintä "Sleep: Part II", ja kappaleen "Phlegmatics" eteen on laitettu "Sleep: Part III". Ensimmäinen osa, "Sleep: Part I", on kappale "Slowly Growing Deaf" yhtyeen ensimmäiseltä albumilta Mr. Bungle. Kaikki osat ovat Trevor Dunnin käsialaa, joka ei suunnitellut alun perin "Slowly Growing Deaf":sta tulevan trilogia. Kaikissa kappaleissa teemana ovat ruuminosat.
Albumin julkaisun jälkeen alttosaksofonisti Theo Lengyel erosi yhtyeestä "taiteellisten erimielisyyksien vuoksi". Yhtyeen rumpali Danny Heifetz kommentoi tapahtunutta myöhemmin; "Kaipaan häntä. Hän lisäsi suuren kemiallisen epätasapainon, joka auttoi meitä tien päällä. Hän vihaa meitä ja hänellä on hyvä syy siihen. Musiikki vain muuttui, yksinkertaisesti siksi. Vähän käyttöä saksofonille, trumpetille tai huilulle. Hän oli alkuperäisjäsen, minä en. Se saa minut tuntemaan itseni yhteishengen pilaajaksi."
Albumin mukana olevassa kansitaiteen sisällössä on kuvia klassikkoromaanista "Twenty Thousand Leagues Under the Sea", ja albumin kannessa oleva kala on kuivattu Chauliodus danae, lohikäärmekalojen heimoon kuuluva syvänmeren kala.